Document ID: 32011R1225

KOMISSION TÄYTÄNTÖÖNPANOASETUS (EU) N:o 1225/2011,
annettu 28 päivänä marraskuuta 2011,
yhteisön tullittomuusjärjestelmän luomisesta annetun neuvoston asetuksen (EY) N:o 1186/2009 42-52 sekä 57 ja 58 artiklan soveltamissäännösten vahvistamisesta
(kodifikaatio)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisön tullittomuusjärjestelmän luomisesta 16 päivänä marraskuuta 2009 annetun neuvoston asetuksen (EY) N:o 1186/2009 (1),
sekä katsoo seuraavaa:
(1)
Yhteisön tullittomuusjärjestelmän luomisesta annetun neuvoston asetuksen (ETY) N:o 918/83 50-59 b sekä 63 a ja 63 b artiklan soveltamissäännösten vahvistamisesta 29 päivänä heinäkuuta 1983 annettua komission asetusta (ETY) N:o 2290/83 (2) on muutettu useita kertoja ja huomattavilta osilta (3). Sen vuoksi olisi selkeyden ja järkeistämisen takia kodifioitava mainittu asetus.
(2)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON HYVÄKSYNYT TÄMÄN ASETUKSEN:
I LUKU
SOVELTAMISALA
1 artikla
Tässä asetuksessa säädetään asetuksen (EY) N:o 1186/2009 42-52 sekä 57 ja 58 artiklan soveltamissäännöksistä.
II LUKU
YLEISET SÄÄNNÖKSET
1 JAKSO
Vastaanottajalaitoksen tai -elimen velvollisuudet
2 artikla
1. Tuontitullittomuuden myöntäminen asetuksen (EY) N:o 1186/2009 43 artiklassa, 44 artiklan 1 kohdassa ja 45 artiklassa tarkoitetuille opetus-, tieteellis-, ja kulttuuriluonteisille tavaroille, jäljempänä ’tavarat’ merkitsee vastaanottajalaitokselle tai -elimelle velvollisuutta:
a)
ohjata kyseiset tavarat suoraan ilmoitettuun vastaanottopaikkaan;
b)
merkitä ne tavaraluetteloonsa;
c)
helpottaa tarkastuksia, joiden suorittamista toimivaltaiset viranomaiset pitävät tarpeellisena sen varmistamiseksi, että tuontitullittomuuden myöntämisen edellytykset täyttyvät ja ovat edelleen voimassa.
Asetuksen (EY) N:o 1186/2009 44 artiklan 1 kohdassa ja 45 artiklassa tarkoitettujen tavaroiden ollessa kyseessä, on myöntämisen edellytyksenä lisäksi vastaanottajalaitoksen tai -elimen velvollisuus käyttää kyseisiä tavaroita yksinomaan muihin kuin kaupallisiin tarkoituksiin mainitun asetuksen 46 artiklan b alakohdan mukaisesti.
2. Vastaanottajalaitoksen tai -elimen esimiehen tai hänen valtuuttamansa edustajan on laadittava toimivaltaisille viranomaisille ilmoitus, jossa hän todistaa tutustuneensa 1 kohdassa lueteltuihin eri velvollisuuksiin ja sitoutuu noudattamaan niitä.
Toimivaltaiset viranomaiset voivat vaatia, että ensimmäisessä alakohdassa tarkoitettu ilmoitus laaditaan jokaisesta maahantuonnista tai useasta maahantuonnista tai kaikista maahantuonneista, jotka vastaanottajalaitos tai -elin tekee.
2 JAKSO
Lainaamisen, vuokraamisen tai luovutuksen yhteydessä sovellettavat säännökset
3 artikla
1. Sovellettaessa asetuksen (EY) N:o 1186/2009 48 artiklan 2 kohdan ensimmäistä alakohtaa laitoksen tai elimen, jolle tavara lainataan, vuokrataan tai luovutetaan, on noudatettava tämän asetuksen 2 artiklassa vahvistettuja velvollisuuksia siitä päivästä alkaen, jona se vastaanottaa tavaran.
2. Kun laitos tai elin, jolle tavara lainataan, vuokrataan tai luovutetaan, sijaitsee toisessa jäsenvaltiossa kuin lainaava, vuokraava tai luovuttava laitos tai elin, kyseisen tavaran lähettämistä varten lähtöjäsenvaltion toimivaltaisen tullitoimipaikan on annettava T 5-valvontakappale komission asetuksen (ETY) N:o 2454/93 (4) 912 a-912 g artiklassa säädettyjen sääntöjen mukaisesti sen varmistamiseksi, että kyseistä tavaraa käytetään tavalla, joka oikeuttaa tuontitullittomuuden voimassa pitämiseen.
Tämän vuoksi T 5-valvontakappaleen kohdassa 104, otsikon ’muu’ alla on oltava jokin liitteessä I luetelluista maininnoista.
3. Edellä 1 ja 2 kohtaa sovelletaan soveltuvin osin lainattaessa, vuokrattaessa tai luovutettaessa tieteellisiin välineisiin ja kojeisiin tarkoitettuja varaosia, osia tai varusteita sekä kyseisten tavaroiden kunnossapitoon, tarkastamiseen, vakaamiseen tai korjaamiseen käytettäviin työkaluihin, jotka ovat tullittomia asetuksen (EY) N:o 1186/2009 45 artiklan mukaisesti.
III LUKU
ASETUKSEN (EY) N:o 1186/2009 43 ARTIKLAN MUKAISTA OPETUS-, TIETEELLIS- TAI KULTTUURILUONTEISTEN TAVAROIDEN TUONTITULLITTOMUUTTA KOSKEVAT ERITYISSÄÄNNÖKSET
4 artikla
Hakiessaan asetuksen (EY) N:o 1186/2009 43 artiklan mukaisesti tuontitullittomuutta tavaralle vastaanottajalaitoksen tai -elimen esimiehen tai hänen valtuuttamansa edustajan on laadittava hakemus sen jäsenvaltion toimivaltaiselle viranomaiselle, jossa kyseinen vastaanottajalaitos tai -elin sijaitsee.
Tähän hakemukseen on liitettävä kaikki tiedot, joita toimivaltainen viranomainen pitää tarpeellisina sen määrittämiseksi, täyttyvätkö tuontitullittomuuden myöntämiseksi säädetyt edellytykset.
IV LUKU
ASETUKSEN (EY) N:o 1186/2009 44 JA 46 ARTIKLAN MUKAISTA TIETEELLISTEN VÄLINEIDEN JA KOJEIDEN TUONTITULLITTOMUUTTA KOSKEVAT ERITYISSÄÄNNÖKSET
5 artikla
Asetuksen (EY) N:o 1186/2009 46 artiklan a alakohtaa sovellettaessa tieteellisen välineen tai kojeen ”tosiasiallisilla teknisillä ominaisuuksilla” tarkoitetaan ominaisuuksia, jotka aiheutuvat kyseisen välineen tai kojeen rakenteesta tai siihen sen tavanomaiseen väline- tai kojetyyppiin nähden tehdyistä muutoksista, joiden ansiosta sen suorituskyky on korkeatasoisempi kuin teollisuuden tai kaupan harjoittamiseen liittyvien töiden suorittamiseen tavallisesti käytettävien välineiden tai kojeiden.
Jos näiden tosiasiallisten teknisten ominaisuuksien perusteella ei ole mahdollista määrittää kiistattomasti onko kojetta tai laitetta pidettävä tieteellisenä kojeena tai laitteena, on tutkittava välineen tai kojeen, jolle tuontitullittomuutta haetaan, käyttötarkoitusta. Jos tästä tutkimuksesta ilmenee, että kyseistä välinettä tai kojetta käytetään tieteellisiin tarkoituksiin, välineen tai kojeen katsotaan olevan luonteeltaan tieteellinen.
6 artikla
1. Hakiessaan asetuksen (EY) N:o 1186/2009 44 artiklan 1 kohdan mukaisesti tuontitullittomuutta tieteellisille välineille tai kojeille vastaanottajalaitoksen tai -elimen esimiehen tai hänen valtuuttamansa edustajan on laadittava hakemus sen jäsenvaltion toimivaltaiselle viranomaiselle, jossa kyseinen laitos tai elin sijaitsee.
2. Edellä 1 kohdassa tarkoitetun hakemuksen on sisällettävä seuraavat kyseistä välinettä tai kojetta koskevat tiedot:
a)
kyseisen välineen tai kojeen valmistajan käyttämä täsmällinen kauppanimitys, sen oletettu luokitus yhdistetyssä nimikkeistössä sekä tosiasialliset tekniset ominaisuudet, joiden perusteella välinettä tai kojetta voidaan pitää luonteeltaan tieteellisenä;
b)
valmistajan sekä tarvittaessa tavarantoimittajan nimi tai toiminimi ja osoite;
c)
välineen tai kojeen alkuperämaa;
d)
paikka, jossa välinettä tai kojetta tullaan käyttämään;
e)
välineen tai kojeen täsmällinen käyttötarkoitus;
f)
välineen tai kojeen hinta tai tullausarvo;
g)
välineen tai kojeen paljous.
Hakemukseen on liitettävä asiakirjat, jotka sisältävät kaikki tarpeelliset tiedot välineen tai kojeen ominaisuuksista sekä sen tekniset eritelmät.
7 artikla
Sen jäsenvaltion toimivaltainen viranomainen, jossa vastaanottajalaitos tai -elin sijaitsee, tekee päätöksensä suoraan 6 artiklassa tarkoitetun hakemuksen perusteella kaikissa tapauksissa.
8 artikla
Tuontitullittomuutta koskevat luvat ovat voimassa kuusi kuukautta.
Toimivaltaiset viranomaiset voivat kuitenkin kunkin tapauksen erityisten olosuhteiden vuoksi asettaa pidemmän voimassaoloajan.
V LUKU
ASETUKSEN (EY) N:o 1186/2009 45 ARTIKLAN MUKAISTA VARAOSIEN, OSIEN TAI VARUSTEIDEN SEKÄ TYÖKALUJEN TUONTITULLITTOMUUTTA KOSKEVAT ERITYISSÄÄNNÖKSET
9 artikla
Asetuksen (EY) N:o 1186/2009 45 artiklan a alakohdassa tarkoitetaan varusteilla tavaroita, jotka on suunniteltu erityisesti käytettäväksi tietyn tieteellisen välineen tai kojeen kanssa sen suorituskyvyn tai käyttömahdollisuuksien parantamiseksi.
10 artikla
Hakiessaan asetuksen (EY) N:o 1186/2009 45 artiklan mukaisesti tuontitullittomuutta varaosille, osille tai varusteille sekä työkaluille vastaanottajalaitoksen tai -elimen esimiehen tai hänen valtuuttamansa edustajan on laadittava hakemus sen jäsenvaltion toimivaltaiselle viranomaiselle, jossa kyseinen laitos tai elin sijaitsee.
Tähän hakemukseen on liitettävä kaikki tiedot, joita toimivaltainen viranomainen pitää tarpeellisina sen määrittämiseksi, täyttyvätkö asetuksen (EY) N:o 1186/2009 45 artiklassa säädetyt edellytykset.
11 artikla
Sen jäsenvaltion toimivaltainen viranomainen, jossa vastaanottajalaitos tai -elin sijaitsee, tekee päätöksensä suoraan 10 artiklassa tarkoitetun hakemuksen perusteella.
12 artikla
Sovelletaan 8 artiklaa soveltuvin osin asetuksen (EY) N:o 1186/2009 45 artiklan mukaisiin tuontitullittomuutta koskeviin lupiin.
VI LUKU
ASETUKSEN (EY) N:o 1186/2009 57 JA 58 ARTIKLAN MUKAISTA LÄÄKETIETEELLISTEN VÄLINEIDEN JA KOJEIDEN TUONTITULLITTOMUUTTA KOSKEVAT ERITYISSÄÄNNÖKSET
13 artikla
1. Hakiessaan asetuksen (EY) N:o 1186/2009 57 ja 58 artiklan mukaisesti tuontitullittomuutta tieteellisille välineille tai kojeille vastaanottajalaitoksen tai -elimen esimiehen tai hänen valtuuttamansa edustajan on laadittava hakemus sen jäsenvaltion toimivaltaiselle viranomaiselle, jossa kyseinen laitos tai elin sijaitsee.
2. Edellä 1 kohdassa tarkoitetun hakemuksen on sisällettävä seuraavat kyseistä välinettä tai kojetta koskevat tiedot:
a)
välineen tai kojeen valmistajan käyttämä täsmällinen kauppanimitys ja sen oletettu luokitus yhdistetyssä nimikkeistössä;
b)
valmistajan sekä, jos se on saatavissa, tavarantoimittajan nimi tai toiminimi ja osoite;
c)
välineen tai kojeen alkuperämaa;
d)
paikka, jossa välinettä tai kojetta tullaan käyttämään;
e)
välineen tai kojeen käyttötarkoitus.
3. Kun kyseessä on lahjoitus, hakemuksessa on oltava lisäksi:
a)
lahjoittajan nimi tai toiminimi ja osoite;
b)
hakijan todistus, josta ilmenee, että:
i)
välineiden tai kojeiden lahjoittamiseen ei liity lahjoittajan taholta mitään luonteeltaan kaupallista etua,
ii)
lahjoittaja ei ole millään tavoin sidoksissa tuontitullittomiksi haettujen välineiden tai kojeiden valmistajaan.
14 artikla
Sen jäsenvaltion toimivaltainen viranomainen, jossa vastaanottajalaitos tai -elin sijaitsee, tekee päätöksensä suoraan hakemuksen perusteella kaikissa tapauksissa.
15 artikla
13 ja 14 artiklaa sovelletaan soveltuvin osin asetuksen (EY) N:o 1186/2009 57 artiklan 2 kohdan a ja b alakohdan mukaisesti tuontitullittomien välineiden tai kojeiden kunnossapitoon, tarkastamiseen vakaamiseen tai korjaamiseen käytettäviin varaosiin, osiin ja varusteisiin sekä työkaluihin.
16 artikla
Edellä 8 artiklaa sovelletaan soveltuvin osin.
VII LUKU
KOMISSION JA JÄSENVALTIOIDEN VÄLISTÄ TIEDOTTAMISTA KOSKEVAT SÄÄNNÖKSET
17 artikla
1. Jäsenvaltioiden on toimitettava komissiolle luettelo välineistä, kojeista, varaosista, osista, varusteista ja työkaluista, joiden hinta tai tullausarvo ylittää 5 000 euroa ja joille ne ovat myöntäneet tai joilta ne ovat evänneet tuontitullittomuuden 7, 11 tai 14 artiklan mukaisesti.
Tässä luettelossa on oltava ensimmäisessä alakohdassa tarkoitettujen tavaroiden täsmällinen kauppanimitys sekä yhdistetyn nimikkeistön kahdeksannumeroinen koodi. Lisäksi luettelossa on oltava tieto kyseisten tavaroiden valmistajasta tai valmistajista, alkuperämaasta tai alkuperämaista ja hinnasta tai tullausarvosta.
2. Edellä 1 kohdassa tarkoitettu luettelo on toimitettava komissiolle kunkin vuoden ensimmäisen ja kolmannen neljänneksen aikana niiden kyseisten tavaroiden osalta, jotka ovat antaneet aiheen tuontitullittomuuden myöntämiseen tai epäämiseen edellisen puolivuotiskauden aikana.
3. Komissio toimittaa luettelot muille jäsenvaltioille.
18 artikla
Unionin säännösten yhdenmukaisen soveltamisen varmistamiseksi tullikoodeksikomitean on tarkastettava säännöllisesti 17 artiklassa tarkoitetut luettelot.
VIII LUKU
ASETUKSEN (EY) N:o 1186/2009 51 JA 52 ARTIKLAN MUKAISTA LAITTEIDEN TUONTITULLITTOMUUTTA KOSKEVAT ERITYISSÄÄNNÖKSET
19 artikla
1. Hakiessaan asetuksen (EY) N:o 1186/2009 51 ja 52 artiklan mukaisesti tuontitullittomuutta laitteille tieteellistä tutkimusta harjoittavan laitoksen tai -elimen, joka sijaitsee unionin ulkopuolella, esimiehen tai hänen valtuuttamansa edustajan on laadittava hakemus sen jäsenvaltion toimivaltaiselle viranomaiselle, jossa kyseinen laitos tai elin unionissa sijaitsee.
2. Edellä 1 kohdassa tarkoitetun hakemuksen on sisällettävä seuraavat tiedot:
a)
jäljennös unionissa ja kolmansissa maissa sijaitsevien tutkimuslaitosten kesken tehdystä tieteellistä yhteistyötä koskevasta sopimuksesta;
b)
laitteiden täsmällinen kauppanimitys ja niiden paljous ja arvo sekä tarvittaessa niiden oletettu luokitus yhdistetyssä nimikkeistössä;
c)
laitteiden alkuperä- ja lähtömaa;
d)
paikka, jossa laitteita tullaan käyttämään;
e)
laitteiden käyttötarkoitus ja käytön kesto.
20 artikla
1. Kun sen jäsenvaltion toimivaltainen viranomainen, jossa unionissa toimiva laitos tai elin sijaitsee, vastaanottaa asetuksen (EY) N:o 1186/2009 51 artiklassa määriteltyjen laitteiden tuontitullittomuutta koskevan hakemuksen, hakemus ja siihen liittyvät tiedot on toimitettava komissiolle, jotta se voidaan tutkia tullikoodeksikomiteassa ennen kyseisen toimivaltaisen viranomaisen päätöstä.
Tätä tutkimusta varten komissiolle on toimitettava sen pyynnöstä lisätietoja.
2. Edellä 1 kohdassa tarkoitettu toimivaltainen viranomainen ilmoittaa komissiolle tekemästään tuontitullittomuutta koskevasta päätöksestä.
21 artikla
Edellä 8 artiklaa sovelletaan soveltuvin osin.
IX LUKU
LOPPUSÄÄNNÖKSET
22 artikla
Kumotaan asetus (ETY) N:o 2290/83.
Viittauksia kumottuun asetukseen pidetään viittauksina tähän asetukseen liitteessä III olevan vastaavuustaulukon mukaisesti.
23 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä marraskuuta 2011.

Labels: 0
3
1